
	OFICIUL DE STUDII PEDOLOGICE ŞI AGROCHIMICE MUREŞ

Sîngeorgiu de Mureş, str. Mariaffi Lajos nr. 13

jud. Mureş, e-mail: ospa_mures@yahoo.com

Tel./Fax - 0265 318 766

Cod fiscal: 5584660, CAEN: 7219

Cont: RO40TREZ47620F330800XXXX, Trezoreria Tîrgu Mureş


Nr. 458 din 15.09.2026
ANUNŢ

Oficiul de Studii Pedologice și Agrochimice Mures, cu sediul în Sîngeorgiu de Mures, str. Mariaffi Lajos , nr. 13, jud. Mures, organizează concurs în data de 07.10.2026 ora 10:00  proba scrisă şi 12.10.2026 ora 10:00 interviul, la sediul instituţiei, în vederea ocupării postului vacant de LABORANT, post de natura contractuala de executie, pe perioada nedeterminata.  Concursul se va desfăşura conform HG nr. 1336/2022, cu modificările și completările ulterioare.
Concursul se organizează la sediul Oficiului de Studii Pedologice și Agrochimice Mureş.

Concursul se va organiza conform calendarului următor:

· Data afișării anunțului: 16.09.2026
· Termen limită pentru depunerea dosarelor: 29.09.2026, ora 12:00

· Rezultatele selectării dosarelor de înscrieie se afișează în data de: 01.10.2026 ora 14:00
· Proba scrisă constă în redactarea unei lucrări: 07.10.2026 ora 10:00

· Proba interviu este planificată în data: 12.10.2026 ora 10:00
· Rezultatele finale ale concursului se afișează în data de 13.10.2026, ora 13:00

Dosarele de înscriere la concurs se depun conform art. 34 din HG 1336/2022, în termen de 10 zile lucrătoare de la data afișării anunțului (16.09.2026),  până la data de 29.09.2026, ora 12:00 la sediul instituției OSPA Mures, Sîngeorgiu de Mures, str. Mariaffi Lajos , nr. 13, jud. Mures,  la secretarul comisiei de concurs – ec. Dragulescu Maria-Denisa, telefon 0265 318766 și vor conține documentele: (conf. HG 1336/2022, art 35):

(1) Pentru înscrierea la concurs candidații vor prezenta un dosar care va conține următoarele documente:

a) formular de înscriere la concurs, conform modelului prevăzut la anexa nr. 2;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) curriculum vitae, model comun european.

(2) Modelul orientativ al adeverinței menționate la alin. (1) lit. e) este prevăzut în anexa nr. 3.

(3) Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

(4) Copiile de pe actele prevăzute la alin. (1) lit. b)-e), precum și copia certificatului de încadrare într-un grad de handicap prevăzut la alin. (3) se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs. 

(5) Documentul prevăzut la alin. (1) lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la alin. (1) lit. f), anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.

(6) În funcție de decizia conducătorului autorității sau instituției publice, dosarele de concurs se depun la compartimentul resurse umane sau, după caz, la compartimentul care asigură organizarea și desfășurarea concursului sau pot fi transmise de candidați prin Poșta Română, serviciul de curierat rapid, poșta electronică sau platformele informatice ale autorităților sau instituțiilor publice înăuntrul termenului prevăzut la art. 34.

(7) În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la alin. (1) lit. b)-e) în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare.

(8) Transmiterea documentelor prin poșta electronică sau prin platformele informatice ale autorităților sau instituțiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.

(9) Nerespectarea prevederilor alin. (7) și (8), după caz, conduce la respingerea candidatului.

(10) Prin raportare la nevoile individuale, candidatul cu dizabilități poate înainta comisiei de concurs, în termenul prevăzut la art. 34, propunerea sa privind instrumentele necesare pentru asigurarea accesibilității probelor de concurs. Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii.

În cazul documentului prevăzut la lit. e), candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului.

Actele prevăzute la lit. b)-d) vor fi prezentate şi în original în vederea verificării conformităţii copiilor cu acestea.

Verificarea dosarelor de concurs: 29.09-01.10.2026. Rezultatele selectării dosarelor de înscriere se afişează de către secretarul comisiei de concurs, cu menţiunea «admis» sau «respins», însoţită, după caz, de motivul respingerii, la sediul OSPA Mures, Sîngeorgiu de Mures, str. Mariaffi Lajos , nr. 13, jud. Mures, precum şi pe pagina de internet www.ospamures.ro, în data de 01.10.2026, ora 14:00.

Se pot înscrie la concurs candidații care îndeplinesc următoarele condiții:

Condiții generale conform HG 1336/2022, art. 15:

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr.53/2003-Codul muncii, rep., cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condiţii specifice fișei postului:

Poziția nr. 8:  LABORANT (PARTE MECANICA) – CONDUCATOR AUTO
 1. Studii de specialitate: studii medii,  absolvite cu diplomă de bacalaureat ;
2.  Vechime in munca si specialitatea studiilor: NU SE SOLICITA
3.  Cunoștințe de specialitate - cunostinte de laborator ( reactivi, aparatura, ustensile), abilitatea de a utiliza aparatura de laborator; norme de protectia muncii;
4. Abilitati, calitati si aptitudini necesare: rapiditate în executarea ordinelor, sociabilitate, spirit de echipă, punctualitate, coerență și fluiditate în comunicarea orală și scrisă, grad ridicat al atenției distributive, logică, inițiativă, responsabilitate, rezistență la lucru în condiții de stres, capacitate de gestionare a timpului, disponibilitate pentru program flexibil;
5. Permis de conducere categoria B
Tipul probelor de concurs: 

Proba scrisă constă în redactarea unei lucrări: 07.10.2026 ora 10:00, durata 2 ore. Rezultatele se afișează în data de 07.09.2026 ora 14:00. Se pot prezenta la următoarea etapă numai candidaţii declaraţi admişi la proba scrisă. Punctajul minim pentru a fi declarati admisi este 50 puncte.
Interviul testează abilităţile, aptitudinile şi motivaţia candidaţilor: 12.10.2024 ora 10:00. Rezultatele se afișează în data de 12.10.2026, ora 13:00.

Contestații: după afişarea rezultatelor obţinute la selecţia dosarelor, proba scrisă şi interviu, după caz, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi a interviului, sub sancţiunea decăderii din acest drept (conform art. 53 din HG 1336/2022).
Rezultatele finale ale concursului se afișează în data de 13.10.2026, ora 13:00.
    

          Relaţii suplimentare se pot obţine la sediul Oficiului de Studii Pedologice și Agrochimice Mureş, din Sîngeorgiu de Mures str. Mariaffi Lajos nr. 13 jud. Mures, 

telefon 0265 318766.
TEMATICA ȘI BIBLIOGRAFIA NECESARĂ DESFĂȘURĂRII CONCURSULUI


TEMATICA
1) Aparatura si ustensile de laborator: cunoasterea, curatarea si intretinerea instrumentarului de laborator;
2) Activitati experimentale: cunoasterea si pregatirea reactivilor;  
3) Activitati de teren: faza de teren a  recoltarii  probelor  pedologice, profilelor pedologice de sol, pregatirea probelor de sol;
4)  Norme de protectie a muncii: SSM si PSI specifice laboratoarelor (manipularea substantelor periculoase, utilizarea aparaturii de laborator si a instrumentelor de recoltare a probelor de sol, utilizarea echipamentului de protectie);
5) Masuri de prim ajutor in caz de accidente in laborator: intoxicatii, arsuri;

6)  Legislatia rutiera: reguli de circulatie, semnalizarea rutiera, obligatiile participantilor la trafic si conduita preventiva.
BIBLIOGRAFIA

1) Metodologia elaborarii studiilor pedologice  - partea I : Colectarea si sistematizarea datelor pedologice – ICPA, Bucuresti 1987;
2) Metodologie de analiza agrochimica a solurilor in vederea stabilirii necesarului de amendamente si ingrasaminte – ICPA, Bucuresti 1981;
3) Legea 319/2006 a securitatii si sanatatii in munca;
4) Legea 307/2006 privind apararea impotriva incendiilor.
Director,

ing. Florina POGACI


